钦定古今图书集成/明伦汇编/官常典/第370卷 > 北魏
## 钦定古今图书集成/明伦汇编/官常典/第370卷 > 北魏

初，其内外百官，屡有减置，或事出当时，不为常目。旧
令亡失，无所依据。太和中，高祖诏群僚议定百官，著
于令：三卿、太常、光禄勋、卫尉从第一品下；少卿第三
品上；协律中郎从第四品下；太常丞第五品下；协律
郎、太祝令从第五品上；太乐祭酒从第五品中；辨章
郎”、廪牺令，从第五品下。礼官博士，第六品中。太乐博
士，第六品下。方舞郎，从第六品中。治礼郎，从第六品
下。太庙门仆，第七品下。祝史，太常斋郎，从第七品中。
太史博士，太卜博士，太常日者、太乐典录，从第七品
下。祀官斋郎，太史助教，第九品中。

太和二十三年，复次职令。定太常卿以下阶品
按《魏书高祖本纪》不载按《官氏志》“太和二十三年
高祖复次职令。及帝崩，世宗初班行之。以为永制。三
卿：太常、光禄卫尉，第三品；少卿，第四品上阶；丞，从第
六品；博士，从第七品；协律郎，辨章郎，第八品；太祝令，
第九品上阶；太常光禄卫尉领护治礼郎，从第九品。”